Aseiniad ysgrifenedig sy’n dangos sut y gellir cydgysylltu cyfres o gyfleoedd dysgu i ddangos cynnydd mewn maes dysgu a phrofiad penodol. 

Yn y traethawd hwn, trafodir sut mae asesu ar gyfer dysgu yn atgyfnerthu dysgu disgyblion. Canolbwyntir yn benodol ar ddulliau asesu ffurfiannol, a ddiffinir fel y defnydd anffurfiol o asesiadau dydd i ddydd sydd yn galluogi’r athro i benderfynu sut i ddatblygu eu dealltwriaeth o’r faes (ccea.org.uk, dim dyddiad). Y dulliau a thrafodir y mwyaf yn yr aseiniad hwn yw cwestiynu’r disgyblion, ffyn lolipop, a bodiau i fyny neu i lawr. Wrth ddefnyddio’r tri dull yma’n benodol a dulliau arall, mae’r asesu ar gyfer dysgu yn hybu addysgu effeithiol ac yn ystyried anghenion y disgybl. Defnyddir dulliau asesu ar gyfer dysgu o’r ddogfen ‘Sut i ddatblygu meddwl ac asesu ar gyfer dysgu yn yr ystafell ddosbarth’ (2010) er mwyn sicrhau fy mod yn defnyddio technegau effeithiol ar gyfer datblygu sgiliau a dealltwriaeth y disgyblion. 
Mae’r gwersi rwyf wedi cynllunio i gyd yn cyd-fynd â phedwar diben Donaldson yn ei adroddiad ‘Dyfodol Llwyddiannus’ sef ‘dysgwyr uchelgeisiol, galluog’; ‘gyfranwyr mentrus, creadigol’; ‘unigolion iach, hyderus’ a ‘ddinasyddion egwyddorol, gwybodus’ (2015, p.31). Pwysleisir pwysigrwydd defnydd y Cwricwlwm Drafft i Gymru (2022) yn y gwersi yma er mwyn sicrhau addysgu gwell i’r disgyblion.
Y dosbarth o dan sylw yw dosbarth flwyddyn 2 yn Sir Gaerfyrddin sydd â 28 disgybl. Mae’r dosbarth yn gweithio ar gam gynnydd 2 o’r Cwricwlwm Drafft i Gymru, ond caiff ambell dasg eu gwahaniaethu ar gyfer disgyblion MAT ac ADY. Y thema mae’r dosbarth yn astudio yw’r Aifft. Mae’r thema hwn yn rhoi cyfleoedd i’r disgyblion fod yn greadigol, ac i ddysgu pethau hollol newydd. Mae’n hefyd yn rhoi cyfle i’r disgyblion archwilio’r 6 maes dysgu a phrofiad sef Y Dyniaethau; Iechyd a Lles; Celfyddydau Mynegiannol; Mathemateg a Rhifedd; Gwyddoniaeth a Thechnoleg, ac Iaith, Llythrennedd a Chyfathrebu (Llywodraeth Cymru, 2018). Yn benodol i’r gwersi rwyf wedi cynllunio ar gyfer yr aseiniad hwn, y meysydd byddaf yn datblygu yw’r Dyniaethau, trwy astudio Hieroglyffau; Celfyddydau Mynegiannol wrth berfformio dawns yn thema’r Aifft; a Mathemateg a Rhifedd trwy ganolbwyntio ar siapau 2D a 3D.
Penderfynaf ddefnyddio’r maes dysgu Celfyddydau Mynegiannol oherwydd mae’n ‘cynnig profiadau ystyrlon i’r dysgwyr a fydd yn eu galluogi i ddod i ddeall a gwerthfawrogi’r cymunedau amrywiol sydd yng Nghymru a’r byd ehangach’ (Llywodraeth Cymru, 2019, p.3). Defnyddiaf yr Aifft er mwyn addysgu’r disgyblion am siapau 2D a 3D yn faes dysgu a phrofiad Mathemateg a Rhifedd gan ddywed Llywodraeth Cymru ‘bydd enghreifftiau go iawn o’r amgylchedd lleol, cenedlaethol a rhyngwladol yn helpu dysgwyr i greu cysylltiadau rhwng y diriaethol a’r haniaethol. Gellir defnyddio cyd-destunau go iawn i gyflwyno ac i archwilio cysyniadau mathemategol yn ogystal â’u hatgyfnerthu’ (2019). Ymhellach, dywed Llywodraeth Cymru wrth astudio’r Dyniaethau, maent yn ‘annog dysgwyr i fod yn uchelgeisiol ac i ddatrys problemau yn hyderus, gan sicrhau eu bod bob amser yn ystyried goblygiadau egwyddorol eu dewisiadau’ (2019).

Diffinir ‘Assessment for learning in primary science: Practices and benefits’ asesu ar gyfer dysgu fel unrhyw asesiad sy’n dyfod neu’n arwain i brofiad dysgu. Nodir y ddogfen hon diffiniad o asesu ar gyfer dysgu gan ‘The Assesment Reform Group’ fel proses o argeisio a dehongli tystiolaeth er mwyn darganfod lle mae’r dysgwyr y neu ddysgu a sut mae’r modd gorau iddyn nhw ddatblygu (2010). Yn ôl adroddiad ‘Dyfodol Llwyddiannus’ Donaldson (2015), mae asesu ar gyfer dysgu yn darparu ymarferwyr â mewnwelediad i’r effeithlonrwydd o addysgu ac yn cynnwys darparu adborth cyson ac ystyrlon wrth addasu dysgu a deunyddiau i gyrraedd anghenion y dysgwyr. Maent yn helpu dysgwyr codi safonau a magu uchelgais, yn ychwanegol â chreu amgylchedd diogel i brofi syniadau wrth gael adborth a chydweithio (pp.66-67). Nodir ‘Assessment for Learning: 10 Principles’ (2002) fod asesu ar gyfer dysgu yn canolbwyntio ar y broses o ddysgu yn lle’r canlyniad gorffenedig. Maent yn gwella dysgu, nid profi’r dysgu, trwy asesu ffurfiannol. 
Wrth ddarllen y Cwricwlwm Drafft i Gymru (2022), pwysleisir y ddogfen ‘Cynigion asesu fel sail i ddatblygu canllawiau statudol’ mai pwrpas asesu yw ‘cefnogi cynnydd pob dysgwr ar hyd y continwwm dysgu a thuag at gyflawni pedwar diben y cwricwlwm.’ (p.7). Nodir hefyd y rheswm y maent yn defnyddio dulliau asesu yw er mwyn ‘nodi a chefnogi cynnydd mewn dysgu ar gyfer pob un o’n dysgwyr, i weld pa mor dda y maent yn dysgu, yr hyn y maent yn ei ddeall ac yn gallu ei wneud, unrhyw gamdybiaethau, a datblygu dealltwriaeth o’u hanghenion unigol er mwyn nodi’r camau nesaf mwyaf priodol i symud eu dysgu yn ei flaen.’ Pwysleisir pwysigrwydd yr asesu hyn ‘er mwyn cefnogi cynnydd dysgwr, a’r deilliannau dysgu a fwriedir a’r broses addysgu, yn allweddol i hyn.’ (p.7)
Nodir 'Summary of Black, P. & Wiliam, D. (1998) Assessment and Classroom Learning, Assessment in Education’ fod ymchwil yn dangos fod gwella dysgu yn dibynnu ar bum ffactor, sef adborth effeithiol i’r dysgwyr; ymglymiad y dysgwyr yn eu dysgu; newid y dysgu o ganlyniad i ganlyniadau asesiad; yr effaith mae asesu yn cael ar hyder y dysgwyr, a sut mae dysgwyr yn medru deall sut i wella ar ôl hunan asesiad. Wrth ystyried y pump ffactorau yma, dengys sut gall asesu fuddio dysgu’r dysgwyr, ond hefyd sut gall athrawon gwella’r modd y maent yn addysgu.
Sylweddolir wrth ddarllen y ddogfen 'Summary of Black, P. & Wiliam, D. (1998) Assessment and Classroom Learning, Assessment in Education’, fod yna sawl fudd o asesu ar gyfer dysgu sydd yn cynnwys cydweithredu rhwng yr athro a’r disgyblion er mwyn i’r dysgwyr cyrraedd safonau uchel a’i thargedau dysgu, ond hefyd yn helpu’r dysgwyr cydnabod y targedau yma maent y neu dargedu trwy dderbyn adborth yn gyson. Mae asesu ar gyfer dysgu hefyd yn cynnwys y disgyblion mewn hunan asesu, sy’n sgil gydol oes sy’n medru datblygu hyder y dysgwyr o ganlyniad. I gyd-fynd â hyn, nodir Donaldson yn ei adroddiad ‘Dyfodol Llwyddiannus’ (2015) awgrymir Dylan Wiliam bod ‘asesu effeithiol gan athrawon yn gallu ‘dyblu’ cyflymder y dysgu – hynny yw, os caiff ei weithredu’n briodol, gallai dysgwyr wneud yr hyn a oedd yn flwyddyn o gynnydd o fewn chwe mis. Yn ôl Wiliam, mater cymharol syml yw gweithredu strategaethau asesu ar gyfer dysgu; yr her yw newid ymddygiad yr ymarferwr er mwyn cynnwys arferion asesu ar gyfer dysgu yn gyson yn yr arferion ystafell ddosbarth’. 
Amlygir y ddogfen ‘Assesment for Learning for Key Stages 1&2’ sawl rheswm i gyflwyno asesu ar gyfer dysgu i’r dosbarth. Nodir ei fod gallu trawsffurfio dysgu ac addysgu a chymryd i ffwrdd y stigma sydd yn bodoli ynglŷn ag asesu. Dywed y ddogfen fod ymchwil yn dangos for asesu ar gyfer dysgu yn cael effaith arwyddocaol ar allu’r dysgwyr i weithio’n annibynnol, eu cymhwyster, ymddygiad, cymhelliant a’i frwdfrydedd (p.3). Yn ychwanegol, maent yn helpu gallu’r dysgwyr y gymryd risgiau a gwella’i ysbryd. Dengys ymchwil Black a Wiliam fod sawl fath o asesiad yn cymharu dysgwyr a’i gilydd, a dengys tystiolaeth fod dysgwyr yn dehongli'r asesiadau yma yn fel cystadleuaeth yn lle gwelliant personol. Nodir y ddogfen ymchwil gan Carol Dweck, Athro Seicoleg yn Brifysgol Stanford, sy’n atgyfnerthu hyn: ‘Dweck found that practices that focus on rewards like gold stars, grades or place-in-class ranking encourage learners to focus on and prize their performance over their learning. In turn, pupils (especially high-achievers) avoid risk-taking or extending themselves, which is part and parcel of new learning, because risk means decreased likelihood of reward’. (pp.4-5). Yn eu lle, mae asesu ar gyfer dysgu yn atgyfnerthu’r dysgu dros berfformiad y dysgwyr.  
Ar y llaw arall, nodir Black a Wiliam (1998) fod yna sawl ffactor ataliol ynglŷn ag asesu ar gyfer dysgu hefyd. Mae'r rhain yn cynnwys tueddiad o athrawon asesu maint a chyflwyniad o waith sy’n cael ei wneud yn lle safon y dysgu. Rhoddir hyn mwy o sylw at farcio gwaith, sydd â thueddiad i leihau hyder y disgyblion yn lle rhoi adborth cadarnhaol er mwyn gwelliant, sydd yn llai effeithiol o ran datblygiad y dysgwyr. Amlygir hyn felly fod yr athrawon yn ansicr am anghenion dysgu eu dysgwyr a sut gellir eu cynorthwyo. Fodd bynnag, dengys ymchwil i’r pwnc fod y buddion ynglŷn ag asesu ar gyfer dysgu yn gorbwyso'r hyn a nodir Black a Wiliam y neu ymchwil (1998). 

Un wers byddaf yn gwneud gyda’r disgyblion fydd i gyfansoddi a pherfformio dawns greadigol i gyd-fynd â thema ‘Yr Aifft’. Y maes dysgu a phrofiad ar gyfer y wers hon yw’r Celfyddydau Mynegiannol. Wrth ddarllen y ‘canllawiau statudol drafft maes dysgu a phrofiad: Celfyddydau Mynegiannol’, sylweddolir mai’r pwynt ‘Yr Hyn sy’n Bwysig yn y Celfyddydau Mynegiannol’ sydd i’w weld yn y wers hon yw ‘Mae gwaith creadigol yn cyfuno gwybodaeth a sgiliau gan ddefnyddio’r synhwyrau, ysbrydoliaeth a dychymyg’ (Llywodraeth Cymru, 2019, p.2). Amcan dysgu’r wers yw perfformio, cynhyrchu, arddangos a rhannu eu hymatebion creadigol mewn amrywiaeth o ffyrdd ar gyfer cynulleidfaoedd gwahanol ar eu pen eu hun a chydag eraill. Amcan dysgu arall i’r wers hon yw perfformio a chynhyrchu gwaith creadigol sydd wedi’i ysbrydoli gan amrywiaeth o sbardunau a phrofiadau. Er mwyn lwyddo yn y dasg hon, dylid gweithio fel grŵp yn effeithiol, creu dawns fer gan ddefnyddio symudiadau Eifftaidd a defnyddio symudiadau wedi dysgu gan yr athrawes.
Yn ystod y dasg hon, bydd rhaid i’r disgyblion gwrando ar gerddoriaeth Eifftaidd ac yna perfformio symudiadau i ymwneud â’r gerddoriaeth. Bydd yr athrawes dosbarth yn rhoi cwpwl o eiliadau cyn gadael i’r disgyblion cyn holi cwestiynau agored iddynt ar hap am eu teimladau ar y gerddoriaeth, gan ddefnyddio ffyn lolipop fel dull asesu ar gyfer dysgu er mwyn profi dealltwriaeth y disgyblion. Mae hyn yn datblygu eu sgiliau llafaredd trwy ‘drafod, chwarae rôl, perfformio a chyflwyno, prosesau cynllunio a chwestiynu’ (Llywodraeth Cymru, 2019, p.11). Mae cwestiynau agored yn profi syniadau da sydd gan ddisgyblion, sut i feddwl am eu hun ac i gyfrannu mewn modd gwerthfawr, dywed yr erthygl ‘Open-Ended Questions’ (responsive classroom, 2007). Gan fod yr athrawes yn aros cwpwl o eiliadau cyn cael ateb o ddisgybl, maent yn dilyn beth ddywed Mary Rowe bod ‘on average, teachers wait only 0.9 seconds after asking a question before taking an answer from a learner… increasing ‘wait time’ to three seconds improves the quality of anwers’ (Cambridge Assesement: International Education, Dim Dyddiad). Yn ddilynol, bydd rhaid i’r disgyblion creu dawns eu hun mewn grwpiau ar ôl mewnbwn o’r athrawes fel ysgogiad. Mae hyn yn datblygu eu sgiliau rhifedd wrth iddyn nhw ‘gwrando ar gerddoriaeth yn datblygu strwythur a ffurf, patrymau a rhythm, ailadrodd, ymadroddion, adrannau, rowndiau a chanonau’ (Llywodraeth Cymru, p.11).
I gloi’r wers, gofynnaf i’r disgyblion berfformio’r ddawns a gynlluniwyd ac yna fydd rhaid i weddill y dosbarth rhoi dwy seren a dymuniad. Defnyddir y dull hwn er mwyn i’r disgyblion weld lle maen nhw’n llwyddo a sut gallent nhw wella. Pwysleisir y ddogfen ‘Sut i ddatblygu meddwl ac asesu ar gyfer dysgu yn yr ystafell ddosbarth’  effeithlonrwydd y dull yma trwy ddweud ‘mae'r gymhareb tri i un yn seiliedig ar ymchwil sy'n dangos ein bod yn fwy tebygol o dderbyn cyngor os oes o leiaf tair gwaith mwy o anogaeth na beirniadaeth’ (Llywodraeth Cynulliad Cymru, 2010, p.87). Bydd gofyn i’r disgyblion cofio’r ddawns a gynlluniwyd ac yna gweithio ar y dymuniad a dderbyniwyd er mwyn gwella’r ddawns y wers nesaf, gan recordio’r perfformiad. Hefyd, nodir y ddogfen uchod pwysigrwydd o’r disgyblion gweithredu ar y dymuniad ‘er mwyn cael adborth ffurfiannol’ (Llywodraeth Cynulliad Cymru, 2010).

Y maes dysgu a phrofiad nesaf rwyf wedi cynllunio ar gyfer yw’r Dyniaethau, sydd yn hyrwyddo sgiliau hanesyddol y disgyblion. Nod y wers hon yw deall beth yw Hieroglyffau a’i ddefnyddio yng ngwaith eu hun. Wrth ddarllen y pwyntiau ‘Yr Hyn sy’n Bwysig yn y Dyniaethau’ o’r Canllawiau Statudol Drafft Maes Dysgu a Phrofiad: Dyniaethau, sylweddolir mai’r wers hon yn cyd-fynd â’r pwynt ‘Mae datblygu meddwl ymholgar yn galluogi dysgwyr i archwilio ac ymchwilio i’r byd, i’w orffennol, ei bresennol a’i ddyfodol, drostynt eu hunain’ (Llywodraeth Cymru, 2019, p.2). Rwyf wedi cynllunio un dasg ffocws a dwy dasg gynorthwyol er mwyn atgyfnerthu nod y wers. Amcanion dysgu’r wers yw gofyn amrywiaeth o gwestiynau fel rhan o ymholiadau, ac ymateb iddynt, a chasglu a chofnodi gwybodaeth a data o ffynonellau penodol er mwyn ateb cwestiynau penodol. Amcan arall yw defnyddio amrywiaeth o ysgogiadau a thystiolaeth, gan gynnwys ffynonellau gweledol, ffisegol a llafar a ddarparwyd ar eu cyfer. Gall yr amcanion yma cael eu cyrraedd trwy ddarllen a deall y wybodaeth am Tutankhamun, sydd yn cynnwys iaith Hieroglyffig, ac yna paratoi cwestiynau i ofyn i Tutankhamun sydd yn cyd-fynd â’r wybodaeth a ddarllenir. Hefyd, er mwyn llwyddo bydd rhaid i’r disgyblion deal sut gellir defnyddio Hieroglyffau er mwyn gallu eu defnyddio i greu brawddegau, ac ymhellach, i fod gallu creu symbolau ac allwedd eu hun.
I gyflwyno Hieroglyffau i’r dosbarth, byddaf yn dangos clip fideo o Tutankhamun yn trafod Hieroglyffau a chyflwyno’r tasgau gan ddefnyddio’r ap ‘Morfo Booth’ er mwyn denu diddordeb y disgyblion. Cyn dechrau’r tasgau, byddaf yn gofyn i’r disgyblion rhoi eu bodiau i fyny neu i lawr i weld os maent yn deal y tasgau. Bydd y disgyblion yna’n mynd at i ddehongli neges o Tutankhamun sydd yn cynnwys geiriau sydd wedi cael eu hysgrifennu yn Hieroglyffau, a bydd gan y disgyblion allwedd i’w ddilyn. Ar ôl i’r disgyblion cwblhau’r rhan gyntaf, yna, fydd rhaid iddyn nhw greu banc o gwestiynau hoffant nhw ofyn i Tutankhamun. Dylai’r cwestiynau yma ymwneud â’r hyn maen nhw wedi darllen yn y neges o Tutankhamun, sydd yn profi eu bod wedi darllen a deall y cynnwys. Mae hyn yn datblygu sgiliau darllen y disgyblion wrth iddyn nhw ddarllen a deal cynnwys y neges. Er mwyn sicrhau bod cwestiynau’r disgyblion o ansawdd uchel, byddaf yn dosbarthu esiamplau o gwestiynau sydd yn dilyn Tacsonomeg Bloom. Mae’r dacsonomeg yn cynnwys 6 haen, sef gwybodaeth, deall, cymhwyso, dadansoddi, syntheseisio, a gwerthuso. Y ddwy haen fydd y disgyblion yn ganol bwyntio ar fydd haenau gwybodaeth a deall.
Byddaf yn defnyddio’r ‘gadair goch’ fel dull asesu ar gyfer dysgu ar gyfer y dasg hon er mwyn cael golwg dda ar ddealltwriaeth y disgyblion. Dywed y ddogfen ‘Active Learning and Teaching Methods for Key Stages 1&2’ ‘this creative in-role activity can be a useful tool to encourage discussion about a particular issue and share information.’ (2007, p.36). Hefyd, gan fod y disgyblion sy’n holi ac ysgrifennu’r cwestiynau, maent yn cyfateb â’r dull asesu ar gyfer dysgu ‘dysgwyr yn gosod cwestiynau’ (Llywodraeth Cynulliad Cymru, 2010, p.40).                                                                                                                          Yn ychwanegol, wrth iddyn nhw chwarae rôl fel Tutankhamun, maent yn datblygu eu sgiliau llythrennedd drwy lafaredd.
Er mwyn asesu dysgu’r disgyblion yn y dasg yma byddaf yn cael trafodaethau unigol gyda’r disgyblion wrth iddyn nhw weithio’n annibynnol, sydd yn gyfle da i’r athrawes gweld sut mae’r disgyblion yn gweithio. Mae’r cysyniad yma yn debyg i ddamcaniaeth Mike Askew yn y llyfr ‘Improving Primary Mathematics: Teaching and Learning’ o ‘private talk’. Dywed Askew ‘in private talk, learners make sense of problems, try out ideas and risk getting things wrong’ (2012, p.154). Felly, wrth i’r athrawes gwrando a thrafod y gwaith gyda’r disgyblion yn unigol wrth iddynt weithio, maent yn cael dealltwriaeth eglur o ddealltwriaeth y disgyblion, sydd yn galluogi’r athrawes i ddod o hyd i ddulliau newydd i sicrhau dealltwriaeth well.
I gyd-fynd â’r dasg ffocws a gynlluniwyd, rwyf wedi cynllunio dwy dasg gynorthwyol i atgyfnerthu’r dasg ffocws. Un dasg gynorthwyol yw creu allwedd Hieroglyffau eu hun, sydd yn gofyn i’r disgyblion i ddefnyddio’u dychymyg a’i dealltwriaeth o Hieroglyffau. Y dasg arall yw defnyddio’r Hieroglyffau i ysgrifennu eu henwau a 3 ffaith ddiddorol amdanynt, sydd eto yn gofyn i’r disgyblion defnyddio’u dealltwriaeth o Hieroglyffau, ond hefyd yn dangos eu bod gallu ei ddefnyddio’n gywir.

Ar gyfer fy trydedd wers, penderfynaf ganolbwyntio ar y maes dysgu a phrofiad ‘Mathemateg a Rhifedd’. Nod y wers yma yw deall, adnabod ac esbonio’r gwahaniaeth rhwng siapau 2D a 3D. Yn benodol, canolbwyntiaf ar y datganiad ‘Yr Hyn sy’n Bwysig’ sef ‘mae geometreg yn canolbwyntio ar berthnasau sy’n ymwneud â phriodweddau siâp, gofod a safle, ac mae mesur yn canolbwyntio ar feintioli ffenomena yn y byd ffisegol’ (Llywodraeth Cymru, 2019, p.2). Mae’r wers hon yn cynnwys un dasg ffocws a dwy dasg gynorthwyol. Amcan dysgu’r wers yw archwilio ac enwi siapiau dau ddimensiwn a tri dimensiwn mewn amrywiaeth o gyd-destunau, didoli a chategoreiddio siapiau dau ddimensiwn rheolaidd ac afreolaidd mewn gwahanol ffyrdd yn ôl eu priodweddau, a braslunio siapiau dau ddimensiwn ac yn gwneud modelau o wrthrychau tri dimensiwn (Llywodraeth Cymru, 2019, p.40). Er mwyn llwyddo yn y wers hon, rhaid i’r disgyblion galw i gof enwau siapau 2D a 3D, a chofio ffeithiau ar gyfer y siapau er mwyn creu ffeil ffeithiau, a deall beth yw siapau 2D reolaidd ac afreolaidd a gallu eu hadnabod.

Ar gyfer cyflwyno’r wers hon, gofynnaf i’r disgyblion edrych ar luniau o Byramidiau Giza, sydd yn dilyn thema’r dosbarth o’r Aifft, a galw i gof siapau 2D a 3D sydd i’w weld yn y llun. Wrth wneud hyn, gwelaf y wybodaeth flaenorol sydd gan y disgyblion. Byddai’n holi’r disgyblion er mwyn cael y wybodaeth yma, gan roi Cyflwynaf y tasgau i’r disgyblion, a gofynnaf am fodiau i fyny neu i lawr i weld os ydyn nhw’n deall. Mae hyn yn rhoi cyfle i’r athrawes esbonio’r dasg yn fwy os oes angen. Dylid gweithio fel par ar gyfer y dasg ffocws er mwyn creu ffeil ffeithiau, yn cynnwys brasluniau, am yr hyn maen nhw wedi dysgu am siapau 2D a 3D sydd yn ymddangos yn byramidiau’r Aifft. Wrth weithio mewn par, sydd wedi cael ei ddewis ar hap, dywed yr erthygl ‘Working in Pairs and Groups’ bod y dysgwyr yn cael mwy amser i drafod y dasg, yn rhoi cyfle iddyn nhw weithio gyda phobl wahanol, yn newid rhediad y wers, ac yn rhoi elfen o lwyddiant wrth gyrraedd nod fel tîm. Yn ychwanegol, maent yn addysgu nhw sut i arwain a sut i gael eu harwain gan rywun ond yr athrawes, ac o ganlyniad, yn rhoi cyfle i’r athrawes clustfeinio arnyn nhw’n gweithio (TeachingEnglish, Dim Dyddiad).
Ar gyfer y dasg gynorthwyol cyntaf, bydd rhaid i’r disgyblion rhannu cymysg o siapau 2D a 3D, ac yna cyd-weithio fel grŵp er mwyn marcio gwaith ei gilydd, wrth i’r dasg parhau gan edrych ar y meini prawf llwyddiant, sydd yn rhoi cyfle i’r disgyblion i weithio fel tîm wrth ddysgu wrth ei gilydd. Dywed yr erthygl ‘What is Assesment for Learning?’ ‘Peer feedback also helps learners to develop their social skills and to use higher-level skills such as thinking critically and analytically’ (Cambridge Assesment: International Education, Dim Dyddiad), sydd yn sgil hanfodol wrth ddysgu. Os mae’r disgybl yn cael trafferth, gellir ‘ffonio ffrind’ er mwyn gofyn am gymorth. Yr ail dasg gynorthwyol yw taflen waith gyda siapau 2D rheolaidd ac afreolaidd a fydd rhaid iddyn nhw labeli pob siâp fel rheolaidd neu afreolaidd. I gloi’r wers hon, byddaf yn gwneud tasg ar y carped yn defnyddio byrddau gwyn bach. Mae defnyddio byrddau gwyn bach yn ddull da asesu ar gyfer dysgu oherwydd mae’n ‘rhoi cyfle i bob disgybl cyfrannu’ a ‘gall athrawon ddewis ambell un i'w ddarllen yn uchel, neu adnabod yn gyflym ateb anghywir y byddai'n ddefnyddiol ei archwilio’ (Llywodraeth Cymru, 2019, p.64). Yn ychwanegol, byddaf yn gwneud cwis ‘Kahoot’ ar gyfer y disgyblion er mwyn iddyn nhw brofi eu dealltwriaeth am yr hyn maen nhw newydd ddysgu, ond hefyd er mwyn iddyn nhw ddatblygu eu sgiliau cymhwysedd digidol.

Gwelir pwysigrwydd mawr wrth gynllunio gyda thechnegau asesu ar gyfer dysgu bod pob gwers yn canolbwyntio ar ddatblygiad a dealltwriaeth y disgybl. Mae’n bwysig sicrhau bod dulliau yn eu lle er mwyn sicrhau bod y disgyblion yn gweithio tuag at nod y wers yn effeithiol, ac yn gwneud cynnydd yn eu dysgu. Wrth gynllunio gyda dulliau amrywiol o asesu ar gyfer dysgu, roedd yn afrwydd meddwl am ddulliau gwahanol ar gyfer pob cam i’r wers. Fodd bynnag, ar ôl cynllunio, credai bydd defnydd y technegau gwahanol yn fuddiol iawn i addysg y disgyblion.
Mae defnydd asesu ar gyfer dysgu yn cael ei bwysleisio yn y Drafft Cwricwlwm i Gymru (2022) er mwyn sicrhau gwell addysg i ddysgwyr Cymru. Atgyfnerthir hyn yn y ddogfen a thrafodir sef ‘Cynigion asesu fel sail i ddatblygu canllawiau statudol’ gan Lywodraeth Cymru (2019) sydd wedi ei gynllunio ar sail pedwar diben y cwricwlwm. Dywed y ddogfen gobeithir creu cwricwlwm diddorol ac uchelgeisiol sy’n ‘darparu profiadau dysgu dilys a pherthnasol ar gyfer ein dysgwyr, ac yn datblygu’r wybodaeth, y sgiliau a’r agweddau priodol i’w galluogi i ymateb i heriau’r dyfodol fel dysgwyr gydol oes’. Credaf, wrth ychwanegu’r sgiliau asesu ar gyfer dysgu a nodir i gynlluniau gwersi, maent yn cwrdd â gofynion Donaldson yn ei gwricwlwm newydd ac yn sicrhau bod pob disgybl yn ddysgwyr fel y nodir yn y pedwar diben. I ddefnyddio dulliau asesu ar gyfer dysgu yn effeithiol, credai fod rhaid sicrhau fod y dulliau a ddewiswyd yn canolbwyntio ar ddysgu’r disgyblion yn bennaf, ac yn ddulliau syml a gall cael ei ddefnyddio’n ddyddiol. Mae hyn yn cyd-fynd ag erthygl ‘Effective Teaching: A Review of Research and Evidence’ sy’n dweud bod rhaid i’r athrawes cael gwybodaeth pwnc da er mwyn fod gallu addysgu’n llwyddiannus (Ko, J., Sammons P., 2013)
[bookmark: cysill]Ar ôl ymchwilio i’r cwricwlwm newydd a’i ofynion, teimlaf yn hyderus wrth ddefnyddio dulliau asesu ar gyfer dysgu yn fy ngwersi. Mae yna sawl ddogfen ar gael sydd yn medru rhoi cymorth i athrawon wrth iddyn nhw gynllunio yn y modd newydd yma. Nid yn unig maent yn helpu athrawon asesu dysgu'r disgyblion yn ddyddiol wrth iddyn nhw weithio, sydd yn lleihau’r straen ar brofion, ond hefyd maent yn helpu’r disgyblion gwybod ar ba lefel maen nhw’n gweithio a sut gellir datblygu wrth fod yn ddysgwyr annibynnol.

Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro
	Gwenno Tully
	Dosbarth:
	Bl.2 

	Maes Dysgu a Phrofiad neu Bwnc
	Celfyddydau Mynegiannol
	Dyddiad:
	--

	Ffocws Gwers:
	Cyfansoddi a pherfformio dawns Eifftaidd

	Cysylltiadau ystyrlon â'r Cwricwlwm 
	Celfyddydau Mynegiannol: Mae gwaith creadigol yn cyfuno gwybodaeth a sgiliau gan ddefnyddio’r synhwyrau, ysbrydoliaeth a dychymyg.

	Cysylltiadau ystyrlon â:
Chyfrifoldebau trawsgwricwlaidd
	Llythrennedd (llafaredd) – datblygu drwy drafod, chwarae rôl, perfformio a chyflwyno, prosesau cynllunio a chwestiynu. 

Rhifedd - Gwrando ar gerddoriaeth yn datblygu strwythur a ffurf, patrymau a rhythm, ailadrodd, ymadroddion, adrannau, rowndiau a chanonau.

	Targedau Personol (Cysylltiedig â SAC ac wedi eu nodi mewn adolygiad wythnosol)

----




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

Erbyn diwedd y wers bydd y disgyblion yn gallu:
· perfformio, cynhyrchu, arddangos a rhannu eu hymatebion creadigol mewn amrywiaeth o ffyrdd ar gyfer cynulleidfaoedd gwahanol ar eu pen eu hun a chydag eraill.
· perfformio a chynhyrchu gwaith creadigol sydd wedi’i ysbrydoli gan amrywiaeth o sbardunau a phrofiadau.









	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo rhaid i’r disgyblion:

· creu dawns fer gan ddefnyddio symudiadau Eifftaidd.
· Defnyddio’r symudiadau maent wedi dysgu gan yr athrawes yn eu dawns.
· Gweithio fel grŵp. 





	· Clipiau fideo o’r disgyblion yn perfformio er mwyn gweld gwelliant y sesiwn nesaf.
· Munud yn unig – rhaid i’r disgyblion meddwl am ateb yn gyflym.
· Dim dwylo i fyny - galluogi i’r athrawes dewis unrhyw ddisgybl i ateb cwestiwn, nid y rhai sydd yn codi llaw. Rhaid i bawb feddwl am ateb.
· Ffyn lolipop - disgyblion yn cael ei ddewis i ateb y cwestiwn ar hap, yn debyg i ddull ‘dim dwylo i fyny’
· Cwestiynau agored - rhoi cyfle i gael amrywiaeth o atebion o’r dosbarth. Dim ateb yn anghywir (magu hyder)
· 2 seren a dymuniad - er mwyn sicrhau gwelliant yn eu perfformiad, ac yn atgyfnerthu marcio cyfoedion.





	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Chwarae cerddoriaeth Eifftaidd i’r disgyblion.
Holi’r disgyblion am ansoddeiriau i ddisgrifio’r gerddoriaeth a chwestiynu sut mae’n gwneud iddyn nhw deimlo. Gofyn iddyn nhw wneud symudiadau i gyd-fynd â’r gerddoriaeth. E.e - sut mae’r darn yma o gerddoriaeth yn gwneud i chi deimlo?
Beth ydych chi’n hoffi am y darn yma o gerddoriaeth?
Pam defnyddiest ti’r ansoddair penodol yna?
Beth fyddech chi’n newid am y darn o gerddoriaeth yma? Pam?
Pam defnyddiest ti’r symudiad yna i gyd-fynd â’r darn?
	AaGd – munud yn unig i feddwl am ansoddeiriau i ddisgrifio’r gerddoriaeth. Defnyddio ffyn lolipop er mwyn cael atebion ar hap o’r disgyblion fel bod rhaid i bawb feddwl am ateb.






	

	

Addysgu a Dysgu Craidd
	

Dangos symudiadau i’r disgyblion er mwyn iddyn nhw wneud dawns mewn grwpiau a’i pherfformio.
Rhannu’r disgyblion mewn i grwpiau bach o 5 neu 6 ar hap trwy ddefnyddio ‘ffyn lolipop’.


	

Rhaid iddynt weithio fel tîm er mwyn creu dawns i ddarn o gerddoriaeth Eifftaidd.



	Rhoi propiau i’r disgyblion, megis gwisgoedd Eifftaidd. 

	

Sesiwn Gloi
	
Gofyn i’r disgyblion perfformio’r ddawns i’r dosbarth.

Cymharu clipiau fideo o’r sesiwn gyntaf a’r ail sesiwn i weld sut mae’r disgyblion wedi gwella.


	
Rhaid i’r disgyblion eistedd a gwylio’r disgyblion yn perfformio. Rhaid iddynt feddwl am 2 seren a dymuniad fel grŵp er mwyn i’r grŵp gweithio ar y dymuniad yma a gweithio arni ar y sesiwn nesaf lle fydd y disgyblion yn parhau gyda’r ddawns Eifftaidd.

Cynllun Gwers – Cam 1 Cynllun Gwers 

	Darpar Athro
	Gwenno Tully
	Dosbarth:
	Bl.2

	Maes Dysgu a Phrofiad neu Bwnc
	Dyniaethau
	Dyddiad:
	------

	Ffocws Gwers:
	I ddeall beth yw hieroglyffau a’i ddefnyddio’n gywir.


	Cysylltiadau ystyrlon â'r Cwricwlwm 
	Dyniaethau: Mae datblygu meddwl ymholgar yn galluogi dysgwyr i archwilio ac ymchwilio i’r byd, i’w orffennol, ei bresennol a’i ddyfodol, drostynt eu hunain.

	Cysylltiadau ystyrlon â:
Chyfrifoldebau trawsgwricwlaidd
	Llythrennedd (llafaredd) - datblygu eu llafaredd drwy chwarae rôl.
Llythrennedd (darllen) - datblygu drwy ddarllen amrywiaeth o ddeunyddiau o amrywiaeth o leoedd ac amseroedd er mwyn dadansoddi tystiolaeth, meddwl yn feirniadol, dod i gasgliadau ynglŷn ag ystyr a gwerthuso dehongliadau a safbwyntiau.  


	Targedau Personol (Cysylltiedig â SAC ac wedi eu nodi mewn adolygiad wythnosol)
----------






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Erbyn diwedd y wers bydd y disgyblion yn gallu:
1. gofyn amrywiaeth o gwestiynau fel rhan o ymholiadau, ac ymateb iddynt.
1. casglu a chofnodi gwybodaeth a data o ffynonellau penodol er mwyn ateb cwestiynau penodol.
1. defnyddio amrywiaeth o ysgogiadau a thystiolaeth, gan gynnwys ffynonellau gweledol, ffisegol a llafar a ddarparwyd ar eu cyfer.








	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo rhaid i’r disgyblion:
1. darllen a deall y wybodaeth am Tutankhamun, sydd yn cynnwys iaith Hieroglyffig, ac yna paratoi cwestiynau i ofyn i Tutankhamun sydd yn ymwneud ag hyn a ddarllenir. Yna fydd rhaid iddynt ymateb i’r cwestiynau yma wrth chwarae rôl.
1. Defnyddio Hieroglyffau er mwyn gallu ysgrifennu brawddegau eu hun.





	1. bodiau i fyny/i lawr - i weld os maen nhw’ deall y dasg.
1. chwarae rôl fel Tutankhamun ac ateb y cwestiynau – profi dealltwriaeth y disgyblion.
1. Athrawes dosbarth yn cynorthwyo’r dasg ffocws - trafod i’r disgyblion yn unigol wrth iddyn nhw weithio i weld eu dealltwriaeth.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Defnyddio ap ‘Morfo Booth’ er mwyn cyflwyno Tutankhamun i’r dosbarth. Tutankhamun i esbonio beth yw Hieroglyffau a’i phwrpas.
Esbonio’r tasgau i’r disgyblion – bodiau i fyny/i lawr os yw’n deall.

	
Eistedd a gwrando ar y fideo.





	Fideo wedi cael ei greu o’r ap ‘Morfo Booth’

	

Addysgu a Dysgu Craidd
	Tasg Ffocws
1. Plant yn cael allwedd o’r Hieroglyffau (y wyddor o A-Y, pob un llythyren yn cyfateb i Hieroglyff penodol).
1. Plant yn derbyn neges o Tutankhamun ar ‘papyrus’ yn cyflwyno’i hun. Bydd rhai o’r geiriau yn Hieroglyffau. 
1. Ar ôl i’r neges cael ei ddadlennu, bydd rhaid i’r disgyblion ysgrifennu banc o gwestiynau hoffant nhw ofyn i Tutankhamun. Yn eu tro, bydd rhaid i’r disgyblion chwarae rôl i actio fel Tutankhamun ac ateb y cwestiynau yma.
1. Athrawes dosbarth yn cynorthwyo’r dasg yma drwy drafod i’r disgyblion yn unigol wrth iddyn nhw weithio.
Tasg Gynorthwyol 1
Cyflwyno’r dasg trwy ddefnyddio enghraifft ar ddechrau’r dasg. Athrawes gynorthwyol ar y dasg yma.

Tasg Gynorthwyol 2
Darparu enghreifftiau o Hieroglyffau fel cymorth i’r disgyblion.
	




Bydd rhaid i’r disgyblion dehongli rhai geiriau gan ddefnyddio’r allwedd a rhoddwyd er mwyn darganfod beth mae Tutankhamun yn ddweud.
Creu banc o gwestiynau i holi Tutankhamun (grŵp gallu uchel yn creu 10 cwestiwn, gallu canol yn gwneud 7 a gallu is yn gwneud 4).




Plant i ddefnyddio Hieroglyffau i ysgrifennu eu henwau a 3 ffaith ddiddorol amdanyn nhw.


Plant i greu allwedd newydd gan greu Hieroglyffau eu hun.
	
Allwedd A-Y o Hieroglyffau ar bapur.


Neges ar ‘papyrus’ mewn arddull Eifftaidd.

	

Sesiwn Gloi
	Tasg Ffocws
Dewis ar hap (gan ddefnyddio ffyn lolipop) pwy fydd yn eistedd ar y gadair goch yn chwarae rôl fel Tutankhamun. Athrawes yn casglu’r cwestiynau i gyd ac yna holi ar hap. Cyfle i’r disgyblion ‘ffonio ffrind’ os yw'n cael trafferth.



	
Chwarae rôl fel Tutankhamun, rhaid meddwl am atebion fel petai’n nhw’n Tutankhamun.

Cynllun Gwers – Cam 1 Cynllun Gwers 

	Darpar Athro
	Gwenno Tully
	Dosbarth:
	bl.2

	Maes Dysgu a Phrofiad neu Bwnc
	Mathemateg a Rhifedd
	Dyddiad:
	----

	Ffocws Gwers:
	I ddeall, adnabod ac esbonio’r gwahaniaeth rhwng siapau 2D a 3D.

	Cysylltiadau ystyrlon â'r Cwricwlwm 
	Mathemateg a Rhifedd: Mae geometreg yn canolbwyntio ar berthnasau sy’n ymwneud â phriodweddau siâp, gofod a safle, ac mae mesur yn canolbwyntio ar feintioli ffenomena yn y byd ffisegol.

	Cysylltiadau ystyrlon â:
Chyfrifoldebau trawsgwricwlaidd
	Llythrennedd: cyfleoedd rheolaidd i ddysgwyr ddisgrifio, egluro a chyfiawnhau eu dealltwriaeth o amrywiol gysyniadau mathemategol, gan ddefnyddio geirfa fathemategol briodol.
Rhifedd: defnyddio cyd-destunau go iawn i gyflwyno ac ystyried cysyniadau mathemategol
Cymhwysedd Digidol: defnyddio ‘kahoot’

	Targedau Personol (Cysylltiedig â SAC ac wedi eu nodi mewn adolygiad wythnosol)
-----------





	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

1. archwilio ac enwi siapiau dau ddimensiwn a tri dimensiwn mewn amrywiaeth o gyd-destunau, didoli a chategoreiddio siapiau dau ddimensiwn rheolaidd ac afreolaidd mewn gwahanol ffyrdd yn ôl eu priodweddau, a braslunio siapiau dau ddimensiwn ac yn gwneud modelau o wrthrychau tri dimensiwn.









	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo, rhaid i’r disgyblion:

1. galw i gof enwau siapau 2D a 3D
1. deall beth yw siapau 2D reolaidd ac afreolaidd a gallu eu hadnabod
1. gwybod ffeithiau am siapau 2D a 3D er mwyn creu ffeil ffeithiau





	1. cwestiynu - profi dealltwriaeth y disgyblion
1. gweithio fel par/grwp - cyfle i gydweithio a chyfle i ddysgu wrth ei gilydd
1. bodiau i fyny neu i lawr - gweld os mae’r disgyblion yn deal y dasg cyn dechrau
1. gofyn i’r gynulleidfa- cymorth a chyfle i ddysgu o’i chyfoedion
1. marcio cyfoedion – i gael adborth wrth eu cyfoedion yn lle’r athrawes.
1. byrddau gwyn bach - profi dealltwriaeth y disgyblion



	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Dangos llun o Byramidiau Giza i’r disgyblion. Rhoi disgrifiad bach o beth yw’r pyramidiau yma.
Gofyn cwestiynau i’r disgyblion e.e.
Pa siapau 2D/3D sydd i’w weld yn y pyramid yma?
A gallwch chi enwi unrhyw siâp afreolaidd yn y llun yma?

Esbonio’r tasgau i’r dosbarth.

	
Rhaid i’r disgyblion edrych ar y llun a meddwl am ba siapau gellir gweld yn y pyramid. (defnyddio ffyn lolipop er mwyn cael atebion ar hap)





Bodiau i fyny/i lawr i weld dealltwriaeth y plant.
	Lluniau ar y bwrdd gwyn o Byramidiau Giza

	

Addysgu a Dysgu Craidd
	Tasg Ffocws
Athrawes i gynorthwyo’r tasgau.





Tasg Gynorthwyol 1
Athrawes i gynorthwyo’r tasgau.









Tasg Gynorthwyol 2
Athrawes i gynorthwyo’r tasgau.



	Tasg Ffocws
Creu ffeil ffeithiau am yr hyn maen nhw wedi dysgu am siapau 2D a 3D sydd yn ymddangos yn byramidiau’r Aifft. Gweithio fel par. Dylai’r ffeil ffeithiau cynnwys brasluniau o’r siapau.

Tasg Gynorthwyol 1
Tasg gwaith grŵp.
Rhaid rhannu siapau 2D a 3D i’r blwch cywir. Disgyblion yn cymryd (AaGD - gallu ffonio ffrind os yw'n cael trafferth). Grŵp yn gweithio gyda’i gilydd er mwyn marcio gwaith eu cyfoedion.




Tasg Gynorthwyol 2
Taflen waith gyda siapau 2D rheolaidd ac afreolaidd. Rhaid iddyn nhw labeli pob siâp fel rheolaidd neu afreolaidd. Hefyd rhaid iddyn nhw edrych ar luniau, sydd yn cynnwys 3 siâp rheolaidd a 3 siâp afreolaidd, er mwyn adnabod y siapau.

	Lluniau a geirfa allweddol wedi cael eu darparu ar gyfer y dasg ffocws.

Siapau 2D a 3D, yn cynnwys gwrthrychau pob dydd.







Taflennu gwaith

	

Sesiwn Gloi
	Athrawes i arwain y dasg. Rhaid dangos siapau 2D a 3D i’r grŵp er mwyn iddyn nhw enwi’r siapau.




	Enwi’r siapau mae’r athrawes y neu dangos ar fyrddau gwyn bach. 
Yna mynd ati i gwblhau ‘Kahoot’ er mwyn profi eu dealltwriaeth.






	Cwis ‘Kahoot’ yn barod

Byrddau gwyn 

Lluniau o siapau ar bapur A4


[bookmark: _GoBack]
